open-index/open-wikipedia-markdown huggingface dataset:
พระรังสีมุนีสัมพุทธเจ้า

**พระรังสีมุนีสัมพุทธเจ้า** มีปรากฏในเรื่อง อนาคตวงศ์ ว่า หลังจากหมดยุคศาสนาของพระธรรมสามีสัมพุทธเจ้าแล้ว เกิดแผ่นดินใหม่ที่ไม่มีพระพุทธเจ้านานถึง 8 กัปป์ หลังจากนั้นเกิดแผ่นดินใหม่ ชื่อว่า มัณฑกัปป์ จะมีพระพุทธเจ้า 2 พระองค์บังเกิดขึ้น
#องค์แรก คือ **[[พระนารทะสัมพุทธเจ้า]]**
#องค์ถัดไป คือ **พระรังสีมุนีสัมพุทธเจ้า** ในสมัยพระสมณโคตมะพุทธเจ้า นี้ ท่านคือ **โสณพราหมณ์**

โดยพระองค์ได้บำเพ็ญบารมี 30 ทัศมาอย่างยิ่งยวด โดยมีปรมัตถบารมีหนึ่งคือ ในสมัย**[[พระกัสสปะพุทธเจ้า]]**  พระโพธิสัตว์ได้เกิดเป็นมาณพ ชื่อว่า **มาฆมานพ** อาชีพเป็นพ่อค้าทางเรือสำเภา

วันหนึ่ง นำของชิ้นหนึ่งไปขายได้กำไร 10 เท่าและนำเงินทองที่ได้มานั้นใส่เรือ แต่ประสบเหตุเรือล่ม ทรัพย์สินที่ได้มาจมหายทั้งหมด แต่ตัวเองสามารถเอาตัวรอดมาได้ ครั้นต่อมา ก็นำของชนิดเดิมไปขายอีกได้กำไร 10 เท่าอีก นำทรัพย์กลับมาบ้านได้ 7 วันก็เพลิงไหม้ บ้านและทรัพย์สินเสียหายจำนวนมาก ต่อมาก็นำสินค้าชนิดเดิมไปขายก็ได้กำไรมา 10 เท่าแต่ว่าพอนำทรัพย์กลับมาบ้านแล้ว กลับถูกโจรปล้นทรัพย์สินที่ได้มาทั้งหมด แต่ก็ยังไม่ละความพยายามนำของชิ้นเดิมไปขายอีก ก็ได้กำไร 10 เท่าอีกเช่นเดิม แต่คราวนี้พอนำเงินกลับมาบ้าน ก็ถูกเรียกเก็บทรัพย์สินทั้งหมดนั้นเข้าสู่ท้องพระคลัง

**มาฆมาณพ** เมื่อเสียทรัพย์ถึง 4 ครั้งก็ทะเลาะกับภรรยา  จนถึงขั้นต้องหย่าร้างกัน ได้ทรัพย์สินจากการแบ่งกับภรรยาเป็น **ผ้าแดง 1 ผืน และทอง 1 แสน** ออกจากบ้านเดินทางไปเรื่อย ๆ จนถึง **เมืองโกสัมพี**

ครั้งนั้น มีพระสาวก รูปหนึ่งของ **[[พระกกุสันธพุทธเจ้า|พระกกุสันธะพุทธเจ้า]] ** ออกจากญาณสมาบัติ ก็ตรวจดูสรรพสัตว์ ด้วยทิพยจักษุ  ก็พบ **มาฆมาณพ** เข้าข่ายญาณก็ทราบว่าอนาคตจะได้เป็นพระสัมมาสัมพุทธเจ้า ก็เหาะไปโปรดในทางที่มาณพกำลังเดินทางมา เมื่อมาณพเดินมาพบพระสาวกนี้ ก็เกิดเลื่อมใส จิตใจปลาบปลื้ม จึงได้ถวายทรัพย์สินทั้งหมดและอธิษฐานขอให้ได้เป็นพระพุทธเจ้าในอนาคต เมื่อพระสาวกได้รับของและกล่าวอนุโมทนาแล้ว ก็เหาะกลับไป ในที่ที่ถวายทานเกิดต้นกัลปพฤกษ์ 1 ต้น และมาณพนั้นก็ได้อาศัยต้นไม้นี้เลี้ยงชีพสืบมา

วันหนึ่งกษัตริย์เมืองโกสัมพี พร้อมทั้งเหล่าข้าราชบริพาร เสด็จผ่านมาเห็นมาณพอยู่ใต้ต้นกัลปพฤกษ์ ก็เกิดความสนใจเข้าไปทอดพระเนตร ก็ถูกเทวดา ที่ทำหน้าที่รักษาอยู่ไม่ให้เข้าไป พระองค์จึงทรงกริ้ว สั่งให้ทหารทำการเผา แต่ก็เกิดมีดอกบัวเกิดขึ้นมารองรับมาณพนั้น จึงสั่งให้ทหารจับมาณพ ไปโยนทิ้งลงน้ำ  ก็เกิดอัศจรรย์มีดอกบัวผุดขึ้นมารองรับ ทำให้มาณพนั้นไม่ได้รับอันตรายใด ๆ กษัตริย์จึงถามกับมาณพนั้นว่า ใครให้ต้นกัลปพฤกษ์มา มาณพจึงเล่าความจริงให้ฟัง แต่กษัตริย์ไม่เชื่อ รับสั่งให้มาณพนำพระสาวกรูปนั้นมายืนยัน มาณพจึงอธิษฐานถึงพระสาวกนั้น พระสาวกรูปนั้นทราบด้วยทิพยจักษุ ก็เหาะมาและบอกกล่าวถึงโทษของการประทุษร้ายมาณพนี้ จะทำให้บ้านเมืองจมลงในแผ่นดิน กษัตริย์ได้ฟังดังนั้นก็กลัว จึงขอโทษและยกให้มาณพเป็นน้องชายของพระองค์

**พระรังสีมุนีสัมพุทธเจ้า** มีพระวรกายสูง 60 ศอก มีพระชนมายุ 5 พันปี และมีพระพุทธรัศมีสีทอง สว่างทั้งกลางวันและกลางคืน

## อ้างอิง

หมวดหมู่:พระพุทธเจ้า
จักรพรรดิสุยเหวิน

**สมเด็จพระจักรพรรดิสุยเหวินตี้** () เป็นจักรพรรดิผู้ก่อตั้งราชวงศ์สุย ในฐานะชาวพุทธ พระองค์ส่งเสริมให้เผยแผ่พระพุทธศาสนาไปทั่วจักรวรรดิ

พระองค์ได้รับการยกย่องว่าสามารถรวมจีนให้เป็นหนึ่งเดียวได้อีกครั้งในปี ค.ศ. 589 ซึ่งถือเป็นการยุติการแบ่งแยกทางการเมืองที่ยาวนานเกือบสามศตวรรษ ซึ่งเริ่มต้นด้วยการแยกตัวของระบอบการปกครองเฉิงฮั่นและฮั่นจ้าวจากราชวงศ์จิ้นตะวันตกในปี ค.ศ. 304 ในรัชสมัยของพระองค์ยังทรงริเริ่มโครงการคลองใหญ่ ซึ่งเป็นโครงการโครงสร้างพื้นฐานขนาดใหญ่ที่ต่อมาจะช่วยอำนวยความสะดวกในการรวมตัวกันของจีนตอนเหนือและตอนใต้

หยางเจียนได้สืบทอดตำแหน่งสุยกงหลังจากบิดาของเขาถึงแก่กรรมในปี ค.ศ. 568 ในฐานะขุนนางแห่งราชวงศ์โจวเหนือ หยางเจียนรับราชการด้วยความโดดเด่นอย่างเห็นได้ชัดในรัชสมัยของจักรพรรดิโจวอู่และจักรพรรดิโจวเสวียน เขาทำหน้าที่เป็นผู้บัญชาการทหารและเข้าร่วมในสงครามในปี ค.ศ. 577 ที่นำไปสู่การพิชิตราชวงศ์ฉีเหนือ ชัยชนะครั้งนี้เป็นสัญลักษณ์ของการรวมจีนตอนเหนือเข้ามาอยู่ภายใต้การปกครองของราชวงศ์โจวเหนือ เมื่อจักรพรรดิโจวเสวียนสวรรคตในปี ค.ศ. 580 หยางในฐานะพระสัสสุระ (พ่อตา) ได้ยึดอำนาจเป็นผู้สำเร็จราชการแทนพระองค์ของจักรพรรดิโจวกงตี้ หลานชายของตน หลังจากเอาชนะแม่ทัพหยูฉี จิ่งได้แล้ว เขาก็ยึดบัลลังก์เป็นของตนเอง และก่อตั้งราชวงศ์สุย

พระองค์เป็นผู้ปกครองชาวฮั่นคนแรกที่มีอำนาจควบคุมจีนตอนเหนืออย่างสมบูรณ์หลังจากชาวเซียนเปย์พิชิตพื้นที่ตรงนี้จากราชวงศ์หลิวซ่ง

## อ้างอิง

เหวิน
หมวดหมู่:พระมหากษัตริย์ผู้ทรงก่อตั้ง
หมวดหมู่:นักปฏิรูปชาวจีน
จักรพรรดิสุยหยาง

**สมเด็จพระจักรพรรดิสุยหยาง** (; ค.ศ. 569 – 11 เมษายน ค.ศ. 618) ชื่อตัวว่า **หยาง กวั่ง** (楊廣) ชื่อเดิมว่า **หยาง ยิง** (英) และชื่อรองว่า **อาหมัว** (阿摩) เป็นจักรพรรดิพระองค์ที่ 2 แห่งราชวงศ์สุย (隋朝) ของจีนโบราณ และเป็นโอรสพระองค์ที่ 2 ของจักรพรรดิสุยเหวิน (隋文帝)

หยาง กวั่ง เดิมชื่อ หยาง ยิง แต่หยาง เจียน (楊堅) ผู้เป็นบิดา ซึ่งต่อมาคือจักรพรรดิสุยเหวิน ให้เปลี่ยนชื่อเป็น หยาง กวั่ง ตามคำพยากรณ์ที่ได้รับ เมื่อหยาง เจียน ตั้งราชวงศ์สุยใน ค.ศ. 581 และขึ้นเป็นจักรพรรดิสุยเหวินแล้ว ก็ตั้งหยาง กวั่ง เป็นเจ้า ฐานันดรศักดิ์ว่า จิ้นหวัง (晋王) ครั้น ค.ศ. 588 จักรพรรดิสุยเหวินให้หยาง กวั่ง นำทหารห้ากองไปตีราชวงศ์เฉิน (陳朝) ทางใต้เป็นผลสำเร็จ ทำให้หยาง กวั่ง เป็นที่ชื่นชมไปทั่ว ภายหลัง หยาง กวั่ง ทำเล่ห์กลใส่หยาง หย่ง (楊勇) ผู้เป็นพี่ชาย จนตนเองได้เป็นรัชทายาทใน ค.ศ. 600 ครั้นจักรพรรดิสุยเหวินสิ้นพระชนม์ใน ค.ศ. 604 เกิดร่ำลือกันว่า การสิ้นพระชนม์เป็นฝีมือของหยาง กวั่ง แต่ไร้หลักฐานยืนยัน กระนั้น หยาง กวั่ง ในฐานะรัชทายาท ก็ได้สืบราชสมบัติต่อจากจักรพรรดิสุยเหวินผู้เป็นบิดา

หยาง กวั่ง ครองราชย์ช่วง ค.ศ. 604–618 ระหว่างนั้น เขาจัดทำโครงการใหญ่หลายอย่าง ที่ลือชื่อที่สุดเห็นจะเป็นการขุดเจาะคลองสัญจรหลวง (大运河) รวมถึงการบูรณะกำแพงยาว (長城) ที่ทำให้แรงงานล้มตายราว 6 ล้านคน นอกจากนี้ เขายังจัดทัพไปโจมตีบ้านอื่นเมืองอื่นอย่างต่อเนื่อง หนึ่งในนั้น คือ การโจมตีอาณาจักรจามปาซึ่งปัจจุบันอยู่ในเวียดนามตอนกลางและตอนใต้ ทำให้ทแกล้วทหารราชวงศ์สุยหลายพันนายล้มตายลงเพราะมาลาเรีย อนึ่ง เขายังส่งทัพไปตีอาณาจักรโคกูรยอในเกาหลี ซึ่งพ่ายแพ้ยับเยิน ทั้งทำให้ท้องพระคลังแห้งเหือด เดือดร้อนทุกหย่อมหญ้า ชาวประชาลุกขึ้นต่อต้านราชวงศ์ ที่สุดแล้ว ขุนพลยฺหวี่เหวิน ฮฺว่าจี๋ (宇文化及) ยึดอำนาจสำเร็จ แล้วจับหยาง กวั่ง รัดคอตายในนครเจียงตู (江都) ซึ่งปัจจุบันอยู่ในหยางโจว (扬州) มณฑลเจียงซู (江苏)

แม้หยาง กวั่ง จะสร้างผลงานไว้มากมาย แต่นักประวัติศาสตร์แต่เดิมมามักถือว่า เขาเป็นหนึ่งในทรราชที่เลวร้ายที่สุดในหน้าประวัติศาสตร์ และเป็นเหตุผลที่ราชวงศ์สุยครองอำนาจได้ไม่นาน โดยมองว่า การปราชัยในศึกที่เกาหลี การบังคับเกณฑ์คนไปเป็นทหาร การขึ้นภาษีเพื่อนำเงินมาใช้ในสงคราม และความวุ่นวายในบ้านเมืองอันเป็นผลมาจากภาษีที่สูงลิ่วนั้น ทำให้สุดท้ายแล้วราชวงศ์อยู่ไม่ได้

หมวดหมู่:บุคคลที่เกิดในปี ค.ศ. 569
หมวดหมู่:บุคคลที่เสียชีวิตในปี ค.ศ. 618
หยาง
หมวดหมู่:กวีราชวงศ์สุย
หมวดหมู่:พระมหากษัตริย์จีนในคริสต์ศตวรรษที่ 7
หมวดหมู่:ชาวราชวงศ์สุยที่ถูกประหารชีวิต
หมวดหมู่:บุคคลที่ถูกประหารชีวิตด้วยการรัดคอ
หมวดหมู่:การประหารชีวิตในคริสต์ศตวรรษที่ 7
หมวดหมู่:จักรพรรดิจีนซึ่งถูกปลงพระชนม์
วัดพระธาตุดอยเขาควายแก้ว

[thumb|อุโบสถวัดพระธาตุดอยเขาควาย มุมขวาของภาพแลเห็นรูปปั้น[แมงสี่หูห้าตา]]
**วัดพระธาตุดอยเขาควายแก้ว** เป็นวัดในจังหวัดเชียงราย ตั้งอยู่บนดอยแห่งหนึ่งบริเวณเส้นทางไปดงมะดะ บนยอดดอยเป็นจุดชมวิวทิวทัศน์รอบ ๆ ตัวเมืองของจังหวัดเชียงราย ซึ่งสวยงามและกลางวันและกลางคืน เป็นวัดที่เก่าแก่ ถูกสร้างขึ้นในสมัยพุทธกาลราว 1,000 กว่าปี มีตำนานเก่าแก่เรื่อง แมงสี่หูห้าตา และ ควายเผือกแก้วเขาแสง ในเจดีย์ได้บรรจุพระบรมสารีริกธาตุ อันเป็นข้อมือนิ้วก้อยข้างซ้ายของพระพุทธเจ้าและเขาของควายเผือกแก้วเขาแสงอีกด้วย

วัดพระธาตุดอยเขาควายยังเป็นที่รู้จักจากตำนานเกี่ยวกับแมงสี่หูห้าตา สัตว์ประหลาดในตำนาน

## ดูเพิ่ม
* แมงสี่หูห้าตา

## แหล่งข้อมูลอื่น
* วัดพระธาตุดอยเขาควายแก้ว จากเวปไซด์เชียงรายโฟกัส 
* ภาพวัดพระธาตุดอยเขาควายแก้ว จังหวัดเชียงราย ที่เก่าแก่ที่สุด

พระธาตุดอยเขาควายแก้ว
ดอยเขาควายแก้ว
คาซูโกะ ทากัตสึกาซะ

**คาซูโกะ ทากัตสึกาซะ** (; ประสูติ 30 กันยายน พ.ศ. 2472) พระนามเดิม **เจ้าหญิงคาซูโกะ ทากะโนะมิยะ** () เป็นพระราชธิดาในจักรพรรดิโชวะกับจักรพรรดินีโคจุง และเป็นพระเชษฐภคินีของจักรพรรดิอากิฮิโตะ พระองค์ลาออกจากฐานันดรศักดิ์เพื่อเสกสมรสกับโทชิมิจิ ทากัตสึกาซะ เมื่อ พ.ศ. 2493

## พระประวัติ
คาซูโกะ มีพระยศเดิมว่า**เจ้าหญิงคาซูโกะ** ประสูติเมื่อวันที่ 30 กันยายน พ.ศ. 2472 ได้รับบรรดาศักดิ์เป็น **ทากะโนะมิยะ** () เป็นพระราชธิดาในจักรพรรดิโชวะกับจักรพรรดินีโคจุง โดยเจ้าหญิงพระองค์น้อยนี้ถูกแยกจากพระชนกชนนี และได้รับการดูแลโดยนางในราชสำนักตามโบราณราชประเพณี ณ พระตำหนักในเขตมารูโนอูจิในโตเกียว พระองค์สำเร็จการศึกษาจากโรงเรียนกากูชูอิงในเดือนมีนาคม พ.ศ. 2491 และใช้เวลาหนึ่งปีเพื่อทรงศึกษาทักษะการเป็นเจ้าสาวกับซาบูโร ฮยากูตาเกะ อดีตเจ้าหน้าที่ในพระราชวัง

เจ้าหญิงคาซูโกะเสกสมรสเมื่อวันที่ 20 พฤษภาคม พ.ศ. 2493 กับโทชิมิจิ ทากัตสึกาซะ () บุตรชายคนโตของโนบูซูเกะ ทากัตสึกาซะ () อดีตขุนนางและกูจิประจำศาลเจ้าเมจิ ถือเป็นการเสกสมรสระหว่างเจ้านายฝ่ายในกับชายสามัญชนครั้งแรก และเจ้าหญิงคาซูโกะต้องลาออกจากฐานันดรศักดิ์จากพระราชวงศ์ตามกฎมนเทียรบาลหลังสงครามโลกครั้งที่สอง ทั้งนี้ตระกูลทากัตสึกาซะของพระสวามีเป็นขุนนางประจำราชสำนักมาแต่โบราณหรือคูเงะ () และคนในตระกูลเคยดำรงตำแหน่งเป็นคาโซกุมาก่อน จึงถือเป็นตระกูลที่เจ้านายฝ่ายในสามารถเสกสมรสเกี่ยวดองได้ โนบูซูเกะ ทากัตสึกาซะเป็นพระญาติชั้นที่หนึ่งของจักรพรรดินีเทเม เพราะฮิโรมิจิ ทากัตสึกาซะ () ปู่ของเจ้าบ่าว เป็นพี่น้องกับมิจิตากะ คูโจ () ทวดของเจ้าสาว แต่ทั้งสองไม่มีบุตรด้วยกัน จึงรับนาโอตาเกะ มัตสึไดระ ซึ่งเป็นญาติของทั้งคู่มาเลี้ยงเป็นบุตรบุญธรรม

โทชิมิจิ ทากัตสึกาซะ พระภัสดาถูกพบว่าเสียชีวิตเมื่อวันที่ 28 มกราคม พ.ศ. 2509 ด้วยพิษจากคาร์บอนมอนนอกไซด์ภายในห้องชุดของมิจิโกะ มาเอดะ อนุภรรยาซึ่งเป็นพนักงานต้อนรับหญิงในไนท์คลับย่านกินซะ คาดว่าเป็นการฆ่าตัวตาย เจ็ดเดือนหลังการเสียชีวิตของพระสวามี มีผู้บุกรุกบ้านของคาซูโกะกลางดึกและทำร้ายพระองค์ด้วยมีดจนมีพระอาการบาดเจ็บที่พระหัตถ์ทั้งสอง และต้องเข้ารับถวายการรักษาที่โรงพยาบาลเป็นระยะเวลาหนึ่งสัปดาห์ จักรพรรดิโชวะตกพระทัยมาก จึงมีพระราชกระแสรับสั่งให้คาซูโกะย้ายมาประทับภายในเขตพระราชฐานอากาซากะ ในเขตอากาซากะ โตเกียว หลังจากนั้นคาซูโกะจึงทำหน้าที่เป็นหัวหน้านักบวชหญิงประจำศาลเจ้าใหญ่อิเซะ ช่วง พ.ศ. 2517–2531 สืบต่อจากฟูซาโกะ คิตาชิรากาวะ พระปิตุจฉา

คาซูโกะ อดีตเจ้าหญิงพระราชธิดายังคงประทับในหมู่พระตำหนักอากาซากะจนกระทั่งสิ้นพระชนม์ด้วยพระหทัยพิการ เมื่อวันที่ 26 พฤษภาคม พ.ศ. 2532 สิริพระชันษา 59 ปี

## ลำดับสาแหรก



## อ้างอิง
* Takie Sugiyama Lebra, Above the Clouds: Status Culture of the Modern Japanese Nobility (Berkeley: University of California Press, 1992).
* Bix, Herbert B (2001). Hirohito and the Making of Modern Japan. Harper Perennial. ISBN 0-06-093130-2.

## แหล่งข้อมูลอื่น
* Deceased and former members of the Imperial family
* Time Magazine Feb 6 1950 on wedding 
* New York Times obituary

หมวดหมู่:อดีตเจ้าหญิงญี่ปุ่น
หมวดหมู่:มิยะแห่งญี่ปุ่น
หมวดหมู่:พระราชธิดาในจักรพรรดิญี่ปุ่น
หมวดหมู่:พระราชบุตรในจักรพรรดิโชวะ
ทากาโกะ ชิมาซุ

**ทากาโกะ ชิมาซุ** (, ประสูติ: 2 มีนาคม พ.ศ. 2482) หรือพระนามเดิม **เจ้าหญิงทากาโกะ ซูงาโนมิยะ** () เป็นพระราชธิดาพระองค์เล็กในจักรพรรดิโชวะกับจักรพรรดินีโคจุง และเป็นพระขนิษฐาในสมเด็จพระจักรพรรดิอากิฮิโตะ และเป็นพระปิตุลาในสมเด็จพระจักรพรรดินารูฮิโตะพระองค์ได้ลาออกจากฐานันดรศักดิ์เพื่อเสกสมรสกับฮิซานางะ ชิมาซุ

## พระประวัติ
ทากาโกะ ชิมาซุ ประสูติเมื่อวันที่ 2 มีนาคม พ.ศ. 2482 ณ พระราชวังหลวงโตเกียว  เดิมเป็นพระบรมวงศานุวงศ์ญี่ปุ่น เป็นพระราชธิดาในจักรพรรดิโชวะกับจักรพรรดินีโคจุง พระองค์มีพระยศเดิมว่า **เจ้าหญิงทากาโกะ ซูงาโนมิยะ** () พระองค์ได้รับการเลี้ยงดูจากนางพระกำนัลเช่นเดียวกับพระเชษฐภคินีที่มารูโนอูจิ กรุงโตเกียว และสำเร็จการศึกษาจากโรงเรียนขุนนางกะกุชูอิง

พระองค์เสกสมรสกับฮิซานางะ ชิมาซุ บุตรชายของเคานต์ฮิซาโนริ ชิมาซุ โดยพระองค์ต้องลาออกจากฐานันดรศักดิ์ตามกฎมณเฑียรบาลของญี่ปุ่น ทั้งสองมีบุตรด้วยกันหนึ่งคนคือโยชิฮิซะ ชิมาซุ

## พงศาวลี



## อ้างอิง

*Foreign Affairs Association of Japan, The Japan Year Book (Tokyo: Kenkyusha Press, 1939-40, 1941-42, 1944-45, 1945-46, 1947-48). 
*Takie Sugiyama Lebra, Above the Clouds: Status Culture of the Modern Japanese Nobility (Berkeley: University of California Press, 1992). 
*Ben-ami Shillony, Enigma of the Emperors: Sacred Subservience in Japanese History (Kent, U.K.: Global Oriental, 2006). 
*Bix, Herbert B (2001). Hirohito and the Making of Modern Japan. Harper Perennial. ISBN 0-06-093130-2.

## แหล่งข้อมูลอื่น
* 

 

ท
หมวดหมู่:พระราชธิดาในจักรพรรดิญี่ปุ่น
หมวดหมู่:พระราชบุตรในจักรพรรดิโชวะ
ออมนิเว็บ

**ออมนิเว็บ** (OmniWeb)  เป็นเว็บเบราว์เซอร์ที่สร้างโดยกลุ่มออมนิ สำหรับระบบปฏิบัติการแมคโอเอสเท็น ของ แอปเปิล โดยใช้ตัววาดหน้าเว็บแบบ KHTML

หมวดหมู่:ซอฟต์แวร์ในปี พ.ศ. 2538
หมวดหมู่:เว็บเบราว์เซอร์
บางจะเกร็ง (รายการโทรทัศน์)

**บางจะเกร็ง** เป็นรายการโทรทัศน์แนวตลกผลิตโดย บริษัท ลักษ์ 666 จำกัด และ บริษัท อควา เทเลวิชั่น จำกัด  โดยออกอากาศทุกวันจันทร์ เวลา 22.25 น. ถึง 23.20 น. ทางสถานีโทรทัศน์กองทัพบกช่อง 5 ออกอากาศครั้งแรกเมื่อวันที่ 5 มกราคม พ.ศ. 2552 และสิ้นสุดออกอากาศเมื่อวันที่ 28 ธันวาคม พ.ศ. 2552

## ผู้ดำเนินรายการ
* วิลลี่ แมคอินทอช
* เปิ้ล นาคร
* เสนาหอย
* โก๊ะตี๋ อารามบอย

## กติกา
สำหรับรายการบางจะเกร็งนั้นจะให้แขกรับเชิญมาเล่นละครโดย 3 นักแสดงคือ เปิ้ล หอย และ โก๊ะตี๋ โดยที่แขกรับเชิญเกร็งหัวเราะโดยไม่เห็นฟัน ถ้าหัวเราะเห็นฟันหรือปิดปากตอนหัวเราะ คนแคระที่แต่งชุดเป็นเม่นทั้ง 3 หรือ 2 คน (ในกรณีที่คนแต่งชุดเม่นมาแสดงในละครของแต่ละตอน) แต่ในรายการจะเรียกว่าเจ้ายักษ์แห่งบางจะเกร็ง จะทำหน้าที่ตีแขกรับเชิญโดยอาวุธในการตีคือท่อแอร์และค้อนพลาสติกแต่บางครั้งจะตีผู้แสดงเองตามความสนุกของรายการ

ในวันที่ 5 มกราคม 2552 (เทปแรก) ถึงวันที่ 19 มกราคม 2552 จะไม่มีคนแคระที่แต่งชุดเป็นเม่น แต่จะแบ่งการวัดระดับความหัวเราะของแขกรับเชิญออกเป็น 5 ระดับ คือ ไม่ขำ (แขกรับเชิญไม่สามารถหัวเราะ) ขำน้อย (แขกรับเชิญหัวเราะโดยการแอบยิ้ม ไม่ให้กล้องเห็น และทำให้แขกรับเชิญเสียสมาธิในการเล่นละครเพียงเล็กน้อย ในระดับความตกใจเล็ก ๆ) ขำปานกลาง (แขกรับเชิญยิ้มและทำให้แขกรับเชิญเสียสมาธิในการเล่นละครในระดับน้อย) ขำมาก (แขกรับเชิญหัวเราะแต่สามารถสะกดอารมณ์หัวเราะได้และทำให้แขกรับเชิญเสียสมาธิในการเล่นละครในระดับปานกลาง) และ ขำที่สุด (แขกรับเชิญหลุดหัวเราะออกมา และไม่สามารถเล่นละครต่อไปได้)

## บทลงโทษ
thumb|ภาพสัญลักษณ์รายการ '''บางจะเกร็ง''' แบบที่ 1 ในอดีต โดยปรากฏในช่วงเอาคืน (บทลงโทษสำหรับพิธีกร)
หลังจากละครจบไปแล้วนั้น พิธีกรจะให้แขกรับเชิญเลือกคนที่ลงโทษมาโดยบอกว่าใครทำตลกน้อยที่สุดและเลือกคนที่ทำตลกได้น้อยที่สุดโดยก่อนจะถูกลงโทษนั้นแขกรับเชิญจะให้เลือกแผ่นป้ายทั้ง 5 (ในเทปแรกมี 10 แผ่นป้าย) แผ่นป้ายซึ่งจะมีบทลงโทษต่าง ๆ โดยการลงโทษนั้นแขกรับเชิญจะเลือกการตัดสินว่าใครถูกลงโทษโดยเหลือแค่ 2 คน อย่างไรก็ตามตั้งแต่วันที่ 13 เมษายน พ.ศ. 2552 จะเป็นการตัดสินรูปแบบจับฉลากเช่นการเป่ายิ้งฉุบ, การหยิบไม้สั้น-ไม้ยาว และตั้งแต่วันที่ 4 พฤษภาคม 2552 จะเป็นการหมุนวงล้อซึ่งจะมีสองส่วนด้วยกันคือส่วนแรกรูปใบหน้าของผู้ที่ลงโทษทั้ง 2 และส่วนที่ 2 จะเป็นวงล้อสีเขียวและสีส้ม (ภายหลังถูกเปลี่ยนเป็นวงล้อรูปแบบการจับฉลากกินแบ่งและส่วนบนมีข้อความต่าง ๆ) ซึ่งจะมีข้อความที่อยู่ส่วนบนนั้นจะมีอยู่ 3 กรณีด้วยกันคือ
* ดวงคุณดีมีทางรอด แต่ยังไม่ใช่วันนี้ (หมุนวงล้อได้หน้าใคร คนนั้นถูกลงโทษ)
* ดวงคุณกำลังซวย แต่เพื่อนช่วยมารับแทน (หมุนวงล้อได้หน้าใคร อีกคนถูกลงโทษ)
* ดวงคุณที่ว่าแย่ แต่ยังแพ้เป็นคนที่รอด (คนที่ถูกเลือกให้รอดในช่วงท้ายละครจะถูกลงโทษ)

## ดูเพิ่ม
* สาระแน
* ฮาจะเกร็ง

## อ้างอิง

หมวดหมู่:รายการโทรทัศน์ในอดีต
หมวดหมู่:เกมโชว์ไทย
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2552
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2552
หมวดหมู่:รายการโทรทัศน์ช่อง 5
แกรนด์เธฟต์ออโต IV

***แกรนด์เธฟต์ออโต IV*** () เป็นวิดีโอเกมแนวแอ็กชันผจญภัยแบบอิสระ พัฒนาโดยบริษัทร็อกสตาร์นอร์ธ เป็นวิดีโอเกมตัวที่ 9 ของเกมซีรีส์แกรนด์เธฟต์ออโต และเป็นเกมตัวแรกในยุคที่ 4 ของเกมซีรีส์นี้ *แกรนด์เธฟต์ออโต IV* เป็นวิดีโอเกมที่พัฒนาต่อจาก *[[แกรนด์เธฟต์ออโต: ซาน แอนเดรียส์]]* และจะพัฒนาต่อด้วย *[[แกรนด์เธฟต์ออโต: ไชน่าทาวน์ วอร์ส]]* *แกรนด์เธฟต์ออโต IV* วางจำหน่ายบนเครื่องเล่นเพลย์สเตชัน 3 และเอกซ์บอกซ์ 360 ในเขตโอเชียเนีย ยุโรป และอเมริกาเหนือเมื่อวันที่ 29 เมษายน 2008 และในญี่ปุ่นวันที่ 30 ตุลาคม ค.ศ. 2008   สำหรับเวอร์ชันของระบบปฏิบัติการวินโดวส์ได้วางจำหน่ายในอเมริกาเหนือวันที่ 2 ธันวาคม ค.ศ. 2008 และยุโรปวันที่ 3 ธันวาคม ปีเดียวกัน เกมเวอร์ชันเอพิโสดแพ็ค 2 เกมได้พัฒนาขึ้นในเอกซ์บอกซ์ 360 เกมตัวแรกใช้ชื่อว่า *The Lost and Damned* วางจำหน่ายในวันที่ 17 กุมภาพันธ์ ค.ศ. 2009

ฉากในเกมถูกออกแบบใหม่และตั้งชื่อเมืองเป็น *ลิเบอร์ตีซิตี* เป็นเมืองสมมุติที่เลียนแบบเมืองนิวยอร์กซิตีในยุคปัจจุบัน ตามมาด้วย นิโค เบลลิก ทหารผ่านศึกที่มาจากประเทศเซอร์เบีย เขามาสหรัฐอเมริกาเพื่อตามหาความฝันของอเมริกา แต่กลับต้องมาพัวพันกับปัญหาแก๊งนอกกฎหมาย อาชญากรรม และคอรัปชัน เช่นเดียวกับเกมอื่นในซีรีส์นี้ *แกรนด์เธฟต์ออโต IV* ประกอบด้วยรูปแบบเกมแนวขับรถและแนวยิงปืนมุมมองบุคคลที่สาม และคุณสมบัติระบบการเล่นแบบโลกเปิดที่ให้ผู้เล่นสามารถบังคับได้มากกว่าที่เคยเล่นในแกรนด์เธฟต์ออโตภาคต่าง ๆ ก่อนหน้านี้ *แกรนด์เธฟต์ออโต IV* เป็นเกมคอนโซลเกมแรกในซีรีส์ที่สามารถเล่นออนไลน์หลายคนได้ ซึ่งประกอบด้วยระบบการเล่นกว่า 15 โหมด

ด้านการค้าและคำวิจารณ์ *แกรนด์เธฟต์ออโต IV* ประสบความสำเร็จทำลายสถิติทางอุตสาหกรรมเกมด้วยการขายออกถึง 3.6 ล้านชุดในวันแรกที่วางจำหน่ายและมีรายได้รวมมากกว่า 500 ล้านดอลลาร์ในสัปดาห์แรก จากจำนวนหน่วยที่ขายได้ประมาณ 6 ล้านชุดทั่วโลก วันที่ 16 สิงหาคม ค.ศ. 2008 เกมนี้ขายได้มากกว่า 10 ล้านชุด *แกรนด์เธฟต์ออโต IV* ได้รับคำวิจารณ์ด้านบวกมากมาย จนกลายมาเป็นหนึ่งในเกมที่ได้รับความนิยมมากที่สุดเป็นเวลายาวนานในเว็บไซต์ MobyGames และ TopTenReviews

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:วิดีโอเกมโอเพนเวิลด์
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมที่พัฒนาขึ้นในประเทศแคนาดา
หมวดหมู่:วิดีโอเกมที่พัฒนาขึ้นในสหราชอาณาจักร
หมวดหมู่:วิดีโอเกมที่มีฉากในสหรัฐ
หมวดหมู่:แกรนด์เธฟต์ออโต
หมวดหมู่:วิดีโอเกมที่ถูกเซ็นเซอร์
ความประมาทเลินเล่อ

**ความประมาทเลินเล่อ** () หมายถึง ความที่กระทำการใด ๆ โดยปราศจากความระมัดระวัง หรือโดยละเลยในสิ่งที่ควรกระทำ

ผู้กระทำการโดยประมาทเลินเล่ออย่างร้ายแรง (gross negligence) กฎหมายไม่อภัยให้เลย และจะเรียกร้องใด ๆ ก็มิได้ด้วย เช่น ผู้ได้รับความเสียหายจากการทำสัญญาซื้อขาย โดยที่ตอนทำสัญญานั้นไม่อ่านข้อความในหนังสือสัญญาให้ถี่ถ้วนก่อน เป็นต้น

ขุนสมาหารหิตะคดี (โป๊ โปรคุปต์) ผู้เขียนพจนานุกรมกฎหมายเล่มแรกของประเทศไทย ว่า

"ประมาท ตามธรรมดาหมายถึง กิริยาที่กระทำลงโดยมิได้ตั้งใจจะให้เกิดผลเช่นนั้น แต่ได้กระทำการอย่างใดซึ่งคนธรรมดาจะไม่กระทำ หรือละเว้นกระทำการอย่างใดซึ่งคนธรรมดาจะกระทำ จนเกิดผลอันเนื่องจากการกระทำนั้น

ผู้ใดกระทำลงโดยความประมาท อาจจะต้องรับผิดชอบในทางกฎหมายก็ได้ ไม่อาจต้องรับผิดชอบในทางกฎหมายก็ได้ เช่น ผู้ที่ขับรถโดยไม่ใช้ความระมัดระวังอย่างธรรมดา ขับรถไปทับคนเข้า ผู้ขับจะต้องรับผิดชอบ แต่ถ้าผู้ใดเดินหลับตาจะไปยังที่แห่งหนึ่ง แต่กลับเดินลงไปในคลอง ผู้นั้นไม่ต้องรับผิดชอบ เพราะฉะนั้น การประมาทที่จะใช้ได้ตามกฎหมายนั้น หมายถึง ผู้ใดมีหน้าที่ใช้ความระวังตามกฎหมาย ผู้นั้นไม่ใช้ความระวัง กลับกระทำผิดหน้าที่ กระทำให้ผู้อื่นต้องเสียหายอันเป็นผลโดยตรงหรือใกล้ชิดกับเหตุ โดยที่ผู้กระทำมิได้ตั้งใจจะให้เกิดผลเช่นนั้น..."

คำว่า "ประมาทเลินเล่อ" เป็นคำที่ใช้ในทางกฎหมายแพ่ง ส่วนทางอาญาจะใช้ว่า "ประมาท" เฉย ๆ

## อ้างอิง

* ขุนสมาหารหิตะคดี (โป๊ โปรคุปต์). (2549). *พจนานุกรมกฎหมาย.* (พิมพ์ครั้งที่ 2). กรุงเทพฯ : วิญญูชน. หน้า 202-204. ISBN 9742883653.
* ราชบัณฑิตยสถาน.
** (2544). *พจนานุกรมศัพท์กฎหมายไทยฉบับราชบัณฑิตยสถาน.* (พิมพ์ครั้งที่ 3). กรุงเทพฯ : อรุณการพิมพ์. หน้า 219.
** (2546). *พจนานุกรมฉบับราชบัณฑิตยสถาน พ.ศ. 2542.* [ออนไลน์]. เข้าถึงได้จาก: . (เข้าถึงเมื่อ: 11 มกราคม 2552).
** (ม.ป.ป.). *ศัพท์บัญญัติราชบัณฑิตยสถาน.* [ออนไลน์]. เข้าถึงได้จาก: . (เข้าถึงเมื่อ: 11 มกราคม 2552).

หมวดหมู่:คำศัพท์กฎหมาย
ลักซ์เร็นเดอร์

**ลักซ์เร็นเดอร์** (LuxRender) เป็นซอฟต์แวร์เสรีสำหรับให้แสงและเงาแบบจำลองสามมิติแบบอันไบแอส โปรแกรมทำงานได้บน ไมโครซอฟท์ วินโดวส์, แมคโอเอส และ ลินุกซ์ โดยมีซอฟต์แวร์เสริมสำหรับช่วยส่งออกงานจาก เบลนเดอร์, XSI และ ออโตเดสก์ มายา

ลักซ์เร็นเดอร์เป็นซอฟต์แวร์ที่ใช้ในการเร็นเดอร์เท่านั้น ไม่รวมถึงการสร้างแบบจำลองสามมิติ ซึ่งต้องไปทำในซอฟต์แวร์เพื่องานกราฟิกส์สามมิติตัวอื่น ๆ ที่มีความสามารถในการสร้างแบบจำลอง

## คุณลักษณะ
บางส่วนของคุณลักษณะ:
* ผู้ใช้สามารถเลือกได้ระหว่างการเร็นเดอร์ภาพแบบไบแอสและอันไบแอส
* ใช้ระบบสีแบบสเปกตรัม เพื่อรองรับค่าของแสงที่กว้างกว่า RGB
* รองรับเทกซ์เจอร์ทั้งแบบที่เป็นภาพสำเร็จและแบบที่สร้างขึ้นด้วยขั้นตอนวิธี
* รองรับดิสเพลซเมนต์แมปปิงและซับดิวิชันเซอร์เฟซ
* สามารถให้คอมพิวเตอร์หลาย ๆ เครื่องร่วมกันเร็นเดอร์ผ่านเน็ตเวิร์ค
* กล้องมีทั้งแบบ orthographic, perspective และ environment (ถ่ายรอบทิศ)
* รองรับ HDR

## ดูเพิ่ม
* ซอฟต์แวร์เพื่องานกราฟิกส์สามมิติ

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* บทความแนะนำ LuxRender บน cgindia.org 

หมวดหมู่:ซอฟต์แวร์กราฟิกส์สามมิติ
รอบ พาร์โด

thumb|right|200px|รอบ พาร์โด
**รอบ พาร์โด** () เป็นรองประธานฝ่ายบริหารออกแบบเกมของบริษัทบริซซาร์ดเอ็นเตอร์เทนเมนต์ เขายังเคยเป็นหัวหน้านักออกแบบเกมเวิลด์ออฟวอร์คราฟต์อีกด้วย ในปี ค.ศ. 2006  นิตยสารไทม์ได้รับเสนอชื่อให้เป็นผู้ที่มีอิทธิพลมากที่สุดหนึ่งในร้อยคนของโลก

## การงาน

ในฐานะของรองประธานฝ่ายออกแบบเกม เขาได้ชื่อเสียงมาจากการสร้างเกมเหล่านี้:

;หัวหน้านักออกแบบ
* World of Warcraft: The Burning Crusade 
* เวิลด์ออฟวอร์คราฟต์ 
* วอร์คราฟต์ 3: บัลลังก์น้ำแข็ง 
* วอร์คราฟต์ 3: เรนออฟเคออส
* StarCraft: Brood War 

;นักออกแบบ
* ไดอะโบล 2
* วอร์คราฟต์ 2 Battle.net Edition
* สตาร์คราฟต์

;ผู้ผลิต
* มอร์ทอลคอมแบทไตรภาค
* Tempest X3 
* Whiplash 

## อ้างอิง

## แหล่งข้อมูลอื่น

* การสัมภาษณ์โดย GameSpy
บางจะเกร็ง

**[[ตำบลบางจะเกร็ง]]** เป็นชื่อตำบลในอำเภอเมือง จังหวัดสมุทรสงคราม  สามารถหมายถึง
* บางจะเกร็ง (รายการโทรทัศน์) ออกทางทางช่อง 5 เมื่อ พ.ศ. 2552  และได้เปลี่ยนชื่อเป็น ฮาจะเกร็ง ในปี พ.ศ. 2553 พร้อมกับย้ายไปออกอากาศทางช่อง 9
โฌแซ็ฟ-หลุยส์ ลากร็องฌ์

**โฌแซ็ฟ-หลุยส์ ลากร็องฌ์** (; 25 มกราคม ค.ศ. 1736 - 10 เมษายน ค.ศ. 1813) หรือชื่อเดิมว่า **จูเซปเป โลโดวีโก ลากรันจา** () เป็นนักคณิตศาสตร์และนักดาราศาสตร์ชาวอิตาลี ผู้ใช้ชีวิตส่วนใหญ่ของเขาในปรัสเซียและฝรั่งเศส ได้สร้างผลงานสำคัญเกี่ยวกับการวิเคราะห์ทางคณิตศาสตร์ไว้มากมาย รวมถึงทฤษฎีจำนวน กลศาสตร์ดั้งเดิม และกลศาสตร์ท้องฟ้า ตามคำแนะนำของอ็อยเลอร์และดาล็องแบร์ ลากร็องฌ์ได้สืบทอดตำแหน่งของอ็อยเลอร์เมื่อปี ค.ศ. 1766 โดยได้เป็นผู้อำนวยการสาขาคณิตศาสตร์ที่สถาบันวิชาการวิทยาศาสตร์ปรัสเซีย ในกรุงเบอร์ลิน เขาอยู่ที่นี่นานถึง 20 ปี และได้สร้างผลงานต่าง ๆ ไว้เป็นจำนวนมาก รวมถึงได้รับรางวัลด้านวิทยาศาสตร์จากสถาบันวิทยาศาสตร์ฝรั่งเศสอีกหลายรางวัล

## ผลงานทางวิทยาศาสตร์
ลากรองจ์เป็นหนึ่งในผู้คิดค้นแคลคูลัสของการผันแปร (Calculus of variations) และสมการอ็อยเลอร์-ลากรองจ์ (Euler-Lagrange Equation) นอกจากนี้เขายังขยายวิธีการพิจารณาระบบที่ถูกเงื่อนไขบางอย่างบังคับไว้ (Contrains) กลายเป็นวิธีการที่เรียกว่า ตัวคูณลากรองจ์ (Lagrange multipliers) ลากรองจ์คิดค้นวิธีการแก้สมการเชิงอนุพันธ์ที่รู้จักกันในวิธีการแปรผันของตัวแปรเสริม (Variation of parameters) และการประยุกต์แคลคูลัสเชิงอนุพันธ์ (Differential calculus) กับทฤษฎีความน่าจะเป็น(Theory of probabilities) รวมถึงการหาผลเฉลยของสมการต่างๆ เขาพิสูจน์ให้เห็นว่าทุกจำนวนธรรมชาติเป็นผลรวมของตัวเลขสี่ตัวที่ยกกำลังสอง (Sum of four squares) และ Theorie des fonctions analytiques ที่เขาคิดค้นยังเป็นทฤษฎีรากฐานสำหรับการศึกษา ทฤษฎีกรุป (group theory) และ anticipating Galois อีกด้วย
สำหรับแคลคูลัส ลากรองจ์ได้พัฒนาวิธีการใหม่สำหรับการประมาณช่วงของฟังก์ชันและอนุกรมเทย์เลอร์ เขาศึกษาปัญหาสามวัตถุ (three-body problem) สำหรับอธิบายความสัมพันธ์ของโลก ดวงอาทิตย์และดวงจันทร์ (1764) และศึกษาการเคลื่อนที่ของดาวบริวารของดาวพฤหัสบดี (1766) และในปี 1772 ยังค้นพบว่าการแก้ปัญหากรณีพิเศษเพื่อแก้ไขปัญหานี้ เป็นที่มาจุดดาวเทียม หรือจุดลากรองจ์ (Lagrangian points) แต่ที่สำคัญเขาเป็นที่รู้จักกันดีในเรื่องของกลศาสตร์ที่เขาสามารถเปลี่ยนกลศาสตร์นิวโตเนียน (Newtonian mechanics) เป็นสาขาของการวิเคราะห์กลศาสตร์ลากรองจ์ (Lagrangian mechanics) ที่รู้จักกันในปัจจุบันและถูกนำเสนอเป็น "หลักการ" (principles) อย่างง่ายของแคลคูลัสของการผันแปร (Calculus of variations)

## คุณประโยชน์ที่สร้างให้แก่วงการวิทยาศาสตร์

ลากร็องฌ์เป็นหนึ่งในผู้ที่พัฒนาแคลคูลัสของการแปรผันขึ้น โดยเป็นการคิดต่อยอดจากสมการอ็อยเลอร์-ลากร็องฌ์

## แหล่งข้อมูลอื่น

* A Biography of Joseph Louis Lagrange 
* Lagrange, Joseph Louis de: The Encyclopedia of Astrobiology, Astronomy and Space Flight
* The Lagrange Points

หมวดหมู่:บุคคลที่เกิดในปี พ.ศ. 2279
หมวดหมู่:นักดาราศาสตร์ชาวฝรั่งเศส
หมวดหมู่:นักดาราศาสตร์ชาวอิตาลี
หมวดหมู่:บุคคลจากตูริน
วิลเลียม ลอด

**วิลเลียม ลอด** () (7 ตุลาคม ค.ศ. 1573 - (10 มกราคม ค.ศ. 1645) เป็นอาร์ชบิชอปแห่งแคนเทอร์เบอรีระหว่างปี ค.ศ. 1633 ถึงปี ค.ศ. 1645 ผู้สนับสนุนนิกายแองกลิคันและเป็นปฏิปักษ์ต่อการเปลี่ยนแปลงของกลุ่มพิวริตัน วิลเลียม ลอดสนับสนุนนโยบายทางศาสนาของพระเจ้าชาลส์ที่ 1 ซึ่งในที่สุดก็เป็นผลทำให้ถูกประหารชีวิตระหว่างสงครามการเมืองอังกฤษที่หอคอยแห่งลอนดอน

วิลเลียม ลอด เกิดเมื่อวันที่ 7 ตุลาคม ค.ศ. 1573ที่เรดดิงในบาร์คเชอร์ ในครอบครัวที่ไม่มีฐานะทางสังคม บิดาของลอดเป็นพ่อค้าผ้า ได้รับการศึกษาที่โรงเรียนเรดดิงและวิทยาลัยเซนต์จอห์น (มหาวิทยาลัยออกซฟอร์ด ออกซฟอร์ด) วิลเลียม ลอดเข้าพิธีบัพติศมาที่โบสถ์เซนต์ลอเรนซ์ที่เรดดิง

## อ้างอิง

## แหล่งข้อมูลอื่น
*Royal Berkshire History: William Laud

หมวดหมู่:บุคคลที่เกิดในปี พ.ศ. 2116
หมวดหมู่:อาร์ชบิชอปแห่งแคนเทอร์เบอรี
หมวดหมู่:ผู้ถูกประหารชีวิตในอังกฤษ
หมวดหมู่:ผู้ถูกประหารชีวิตโดยการตัดศีรษะ
จอห์น เมลเลนแคมป์

**จอห์น เมลเลนแคมป์** () หรือเป็นที่รู้จักอีกชื่อว่า **จอห์น คูการ์** () และ **จอห์น คูการ์ เมลเลนแคมป์** () เกิดเมื่อวันที่ 7 ตุลาคม พ.ศ. 1951 ในซีมัวร์ รัฐอินดีแอนา เป็นนักร้อง นักแต่งเพลงร็อก นักดนตรี ศิลปิน และมีผลงานแสดงบ้างเล็กน้อย เคยได้รับรางวัลแกรมมี่มาแล้ว

เมลเลนแคมป์ มีชื่ออยู่ใน ร็อกแอนด์โรลฮอลล์ออฟเฟม เมื่อวันที่ 10 มีนาคม ค.ศ. 2008 ดนตรีของเขาได้รับอิทธิพลจากบ็อบ ดีแลน, วูดี กัธรี และ เดอะโรลลิงสโตนส์

## อ้างอิง

## แหล่งข้อมูลอื่น
* JohnMellencamp.com

หมวดหมู่:นักร้องอเมริกัน
หมวดหมู่:บุคคลจากรัฐอินดีแอนา
กบฏต่อแผ่นดิน

[thumb|220px |ภาพการลงโทษโดยการ “[แขวนคอ ควักไส้ และผ่าสี่” (Hanged, drawn and quartered) ซึ่งเป็นบทกำหนดการลงโทษของผู้ที่ถูกกล่าวหาว่าเป็นกบฏต่อแผ่นดินในอังกฤษ]]
**กบฏต่อแผ่นดิน** () เป็นความผิดทางอาญาในการทรยศต่อประเทศของตนเองซึ่งครอบคลุมการกระทำต่าง ๆ ที่เป็นปฏิปักษ์ต่อประเทศของตนเอง ที่รวมทั้งการเข้าร่วมสงคราม, การพยายามโค่นล้มรัฐบาล, การสืบความลับทางการทหารหรือทางการทูต, หรือการพยายามสังหารผู้นำของประเทศ

การ “กบฏต่อแผ่นดิน” อยู่บนพื้นฐานที่ว่าผู้ถูกกล่าวหาว่าเป็นกบฏต้องมีความสวามิภักดิ์ต่อประเทศที่ตนจงใจที่จะทำร้ายเช่นการเป็นประชาชนของประเทศนั้น แต่การมีที่อยู่อาศัยในประเทศหรือรัฐก็พอเพียง ชาวต่างประเทศที่เป็นสายลับ, ผู้ล่าสังหาร, และผู้ก่อการร้ายแม้ว่าจะไม่เข้าข่ายการเป็นกบฏต่อแผ่นดินอาจจะถูกฟ้องร้องและลงโทษในข้อหาเป็นสายลับ, เป็นผู้ล่าสังหาร, และเป็นผู้ก่อการร้าย แต่ในปัจจุบันผู้ต้องสงสัยในกรณีเหล่านี้มักจะถูกเนรเทศหลังจากถูกจับ

ในประวัติศาสตร์ในประเทศที่ใช้ระบบคอมมอนลอว์ (common law) ข้อหาการกบฏต่อแผ่นดินแตกต่างจากกบฏย่อย (petty treason) ซึ่งเป็นการฆ่าผู้มีอำนาจเหนือกว่าตามกฎหมายเช่นผู้รับใช้ฆ่านายซึ่งถือว่าเป็นกรณีการฆาตกรรมที่หนักกว่าปกติ แต่กฎหมายครอบคลุมการกบฏย่อยถูกยุบเลิกกันไปจากประเทศต่าง ๆ เกือบทั้งสิ้น แนวคิดเกี่ยวกับกบฏย่อยจึงหายไป ในปัจจุบันคำว่า “กบฏ” จึงมักจะหมายถึงการ “กบฏต่อแผ่นดิน”

ข้อสังเกตในกฎหมายของแคนาดาแยก “กบฏ” และ “กบฏต่อแผ่นดิน” เป็นสองกรณีแต่อันที่จริงแล้วในทั้งสองกรณีเป็นการกล่าวถึงการกบฏต่อแผ่นดินในประวัติศาสตร์

## อ้างอิง

## ดูเพิ่ม
* การกบฏ

หมวดหมู่:กบฏ
ดิสเพลซเมนต์แมปปิง

[thumb|300px|[จุดยอด (คอมพิวเตอร์กราฟิกส์)|จุดยอดของแบบจำลองสามมิติรูปตาข่าย (ภาพล่าง) ถูกเปลี่ยนแปลงความสูงต่ำตามแผนที่ความสูงจากภาพบน]]
**ดิสเพลซเมนต์แมปปิง** (displacement mapping) เป็นการใช้ แผนที่ความสูง ปรับความสูงของพื้นผิวแบบจำลองสามมิติ เช่นใช้ค่าความสว่างบนแผนที่ความสูงเคลื่อนตำแหน่งจุดยอด ของแบบจำลองไปตามแกนแนวฉากจุดยอด ถ้าสว่างมากก็เคลื่อนมาก สว่างน้อยก็เคลื่อนน้อย เป็นต้น โดยแผนที่ความสูงที่ใช้อาจอยู่ในรูปแบบของเทกซ์เจอร์ และอาจอ้างอิงตำแหน่งโดยใช้กระบวนการทำยูวีแมปปิง ประโยชน์ประการหนึ่งของการทำดิสเพลซเมนต์แมปปิงคือใช้สร้างรายละเอียดพื้นผิว ในลักษณะใกล้เคียงกับ นอร์มัลแมปปิง หรือ บัมป์แมปปิง หรืออาจใช้ในการเปลี่ยนรูปทรงของแบบจำลองเพื่อให้ได้รูปร่างที่ต้องการก็ได้

## การใช้งาน
การใช้งาน ดิสเพลซเมนต์แมปปิงมักจำกัดอยู่ในการเร็นเดอร์ภาพนิ่งและวีดิทัศน์ มากกว่าการใช้งานในแบบเรียลไทม์ เช่นในเกมคอมพิวเตอร์สามมิติเมื่อเทียบกับเทคนิคอื่นๆเช่น bump หรือนอร์มัลแมปปิง เพราะดิสเพลซเมนต์แมปปิงจำเป็นต้องมีโพลีกอนอยู่จริง ต่างจากวิธีข้างต้นที่ใช้การเปลี่ยนแปลงการสะท้อนแสงของรายละเอียดพื้นผิว (texture) ดังนั้นหากต้องการใช้ในการเพิ่มรายละเอียดพื้นผิวก็จำเป็นต้องสร้างโพลีกอนเพิ่ม เช่นการใช้ไมโครโพลีกอน หรือการแบ่งเป็นซับดิวิชันเซอร์เฟซ ทำให้ใช้เวลาในการประมวลผลมากขึ้นแต่มีข้อดีคือให้ความสมจริง เพราะโพลีกอนที่ถูกสร้างขึ้นใหม่สามารถทำให้เกิดเงาจริงขึ้น (self-shadow)

## ดูเพิ่ม
* นอร์มัลแมปปิง
* Steep Parallax Mapping การใช้งานแบบ real-time

หมวดหมู่:คอมพิวเตอร์กราฟิกส์สามมิติ
การคืนพระชนม์ (ปีเอโร เดลลา ฟรันเชสกา)

**พระเยซูคืนชีพ** () เป็นภาพที่เขียนโดยเปียโร เดลลา ฟรานเชสกา จิตรกรสมัยเรอเนซองส์ชาวอิตาลี ที่ปัจจุบันตั้งอยู่ที่พิพิธภัณฑ์ที่เมืองซานเซพอลโครในประเทศอิตาลี “พระเยซูคืนชีพ” เป็นจิตรกรรมฝาผนังที่เขียนราวปี ค.ศ. 1460 ชื่อภาพเป็นนัยถึงชื่อของเมืองซานเซพอลโครที่เป็นชื่อที่ตั้งตาม  “วัดโฮลีเซพัลเครอ” (Church of the Holy Sepulchre) ที่เมืองเยรุซาเล็มที่เชื่อกันว่าเป็นที่ฝังพระศพของพระเยซู เพราะเมืองซานเซพอลโครเป็นเจ้าของวัตถุมงคลสองชิ้นที่นักแสวงบุญสองคนไปนำมาจากกรุงเยรุซาเล็มในคริสต์ศตวรรษที่ 9 และพระเยซูเองก็เป็นส่วนหนึ่งของตราประจำเมือง

ในภาพพระเยซูยืนตรงกลางภาพในขณะที่ทรงฟื้นจากความตายซึ่งจะเห็นได้จากท่าที่ทรงก้าวขึ้นมาโดยมีพระบาทข้างหนึ่งบนวางอยู่บนระเบียงเตี้ยๆ ลักษณะพระวรกายเป็นแบบไอคอนที่แข็งนิ่ง ทรงยืนเหนือทหารสี่คนที่นอนหลับใหลอยู่  ทำให้เห็นถึงของความแตกต่างระหว่างมวลมนุษย์และเทพ (หรือความตายที่ถูกพิชิตโดยความสว่างจากพระเยซู) ภูมิทัศน์ที่เป็นแสงตอนรุ่งอรุณก็มีคุณค่าทางสัญลักษณ์ ความแตกต่างอย่างอื่นในภาพก็คือความแตกต่างระหว่างต้นไม้ที่มีใบสะพรั่งทางขวาและต้นไม้ที่ไม่มีใบทางซ้ายซึ่งหมายถึงการฟื้นตัวของมนุษย์ที่เกิดจากแสงแห่งการฟื้นตัวของพระเยซู

เชื่อกันว่าทหารใส่เสื้อเกราะสีน้ำตาลทางขวาของพระเยซูเป็นภาพเหมือนตนเองของเปียโร หัวของเปียโรสัมผัสกับคธาที่พระเยซูทรงถือซึ่งอาจจะหมายถึงการสัมผัสระหว่างเปียโรกับพระเจ้า

ซานเซพอลโครรอดมาจากการถูกระเบิดระหว่างสงครามโลกครั้งที่  2 เพราะผู้บัญชาการกองทหารอังกฤษที่มีหน้าที่ในการระเบิดจำได้ว่าได้อ่านบทความของอัลดัส ฮักซลีย์ที่บรรยายภาพ “พระเยซูคืนชีพ” ว่าเป็นภาพเขียนที่งดงามที่สุดในโลก แม้ไม่เคยเห็นรูปที่ว่ากัปตันแอนโทนี คล้าคก็ห้ามการระเบิดเมืองซานเซพอลโคไว้ทัน แต่อันที่จริงแล้วในขณะนั้นทหารเยอรมันก็ถอยตัวไปแล้ว ถ้าระเบิดเมืองก็เป็นการกระทำที่ไร้ประโยชน์

## อ้างอิง

## ดูเพิ่ม
*เปียโร เดลลา ฟรานเชสกา
*จิตรกรรมฝาผนัง
*พระเยซูคืนชีพ
*ทุกขกิริยาของพระเยซู

หมวดหมู่:จิตรกรรมในคริสต์ทศวรรษ 1460
หมวดหมู่:เปียโร เดลลา ฟรานเชสกา
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมฝาผนัง
หมวดหมู่:ศิลปะเกี่ยวกับพระเยซู
การลอบวางแผนโพพิช

260px|right|ไพ่ “การคบคิดพ็อพพิช” แสดงการสังหารนักบวชเยซูอิด
**การคบคิดพ็อพพิช** () (ค.ศ. 1678 - ค.ศ. 1681) เป็นข่าวลือที่ไม่มีมูลที่สร้างขึ้นโดยไททัส โอตส์ ที่เป็นผลที่ทำให้ประชาชนเกิดมีความรู้สึกเป็นปฏิปักษ์ต่อโรมันคาทอลิกอย่างรุนแรงไปทั่วในราชอาณาจักรอังกฤษระหว่างปี ค.ศ. 1678 ถึงปี ค.ศ. 1681 โอตส์อ้างว่ามีการคบคิดกันอย่างกว้างขวางในหมู่ผู้นับถือโรมันคาทอลิก ที่จะปลงพระชนม์พระเจ้าชาร์ลส์ที่ 2 ข่าวลือนี้ทำให้มีผู้ถูกจับและถูกประหารชีวิตไปอย่างน้อย 15 คน และเป็นสาเหตุที่นำไปสู่การออกร่างพระราชบัญญัติยกเว้น ในที่สุดข่าวลืออันซับซ้อนของโอตส์ก็เป็นที่เปิดเผยซึ่งทำให้ถูกจับในข้อหาการสร้างเรื่องเท็จ

## เบื้องหลัง
สาธารณชนผู้นับถือโปรเตสแตนต์เพิ่มความหวาดระแวงถึงอิทธิพลของกลุ่มโรมันคาทอลิกในอังกฤษเมื่อรัชทายาทของพระเจ้าชาร์ลส์--เจมส์ สจวต ดยุคแห่งยอร์ค--เปลี่ยนไปนับถือโรมันคาทอลิก นอกจากนั้นพระมเหสีของพระองค์--พระราชินีแคทเธอรีนแห่งบราแกนซา--ก็เป็นโรมันคาทอลิก พระราชนโยบายของพระองค์ระหว่างคริสต์ทศวรรษ 1670 ก็ทำให้ทรงมีความขัดแย้งกับรัฐสภาในปี ค.ศ. 1672 พระเจ้าชาร์ลส์ทรงออกพระราชประกาศผ่อนปรนสิทธิของผู้เป็นโรมันคาทอลิกที่หยุดยั้งการลงโทษทางกฎหมายอาญาต่อผู้นับถือนิกายโรมันคาทอลิกและผู้เป็นปฏิปักษ์ทางศาสนาทั้งหมด

พระเจ้าชาร์ลส์ไม่มีพระประสงค์ที่จะหุ้นอำนาจกับรัฐสภาแต่ทรงต้องทรงพึ่งรัฐสภาทางการเงิน ทรงเชื่อว่าการเป็นพันธมิตรกับฝรั่งเศสจะช่วยผ่อนคลายสถานะการณ์ทางการเงินของพระองค์ซึ่งอาจจะทำให้ไม่ทรงต้องพึ่งรัฐบาลอีก ขณะเดียวกันอำนาจของ องคมนตรีคาบาล (Cabal Ministry) ก็เริ่มเสื่อมลง ในขณะที่อำนาจของทอมัส ออสบอร์น ดยุคแห่งลีดส์ที่ 1 หรือลอร์ดแดนบีย์ผู้ที่มาแทนทอมัส คลิฟฟอร์ด บารอนคลิฟฟอร์ดที่ 1 หนึ่งในกลุ่มองคมนตรีคาบาลเดิมก็เพิ่มมากขึ้น โดยมีตำแหน่งเป็นเจ้ากรมพระคลัง (Lord High Treasurer) ลอร์ดแดนบีย์พยายามถวายคำแนะนำให้พระเจ้าชาร์ลส์ลดนโยบายนิยมในฝรั่งเศสลงบ้าง

ในเดือนธันวาคม ค.ศ. 1677 ก็มีการแจกใบปลิวที่ไม่ลงชื่อ (อาจจะเป็นแอนดรูว์ มาร์เวิร์ลล์) ไปทั่วลอนดอนเตือนว่าโรมวางแผนที่เปลี่ยนรัฐบาลที่ถูกกฎหมายของอังกฤษ

## แผนการคบคิด
แผนการคบคิดถูกเปิดเผยด้วยวิธีที่ค่อนข้างแปลก โอตส์และอิสราเอล ทังก์เขียนเอกสารที่กล่าวโทษสถาบันโรมันคาธอลิกว่าสนับสนุนการปลงพระชนม์พระเจ้าชาร์ลส์ที่ 2 โดยใช้มือของนักบวชเยซูอิดในอังกฤษ นอกจากนั้นเอกสารยังได้ระบุนามนักบวชเยซูอิดร่วมร้อยคนที่เป็นผู้สนับสนุนและมีส่วนเกี่ยวข้องในการวางแผนการปลงพระชนม์ แต่ไม่มีอะไรในเอกสารที่พิสูจน์ได้ว่าจริง

## อ้างอิง

## ดูเพิ่ม
* ร่างพระราชบัญญัติยกเว้น

## แหล่งข้อมูลอื่น
* นาธาเนียล เรดดิง 
* รายนามนักบวชเยซูอิดแปดคนที่ถูกกล่าวหา 
## ภาพ


ไฟล์:Popish Plot Playcard1.jpg|สายลับ วิลเลียม เบดโล (William Bedloe)
ไฟล์:Popish Plot Playcard2.jpg|ไททัส โอตส์พบแผน
ไฟล์:Popish Plot Playcard3.jpg|ผู้พิพากษา เอ็ดมันด์ เบอร์รีย์ กอดฟรีย์ (Edmund Berry Godfrey) และโอตส์
ไฟล์:Popish Plot Playcard4.jpg|วิลเลียม บรุคส์ (William Brooks) เทศมนตรีแห่งดับลิน
ไฟล์:Popish Plot Playcard5.jpg|บุญราศีทอมัส พิคเคอริง (Blessed Thomas Pickering), พระเบ็นนาดิคตินและเหยื่อของแผนพ็อพพิช
ไฟล์:Popish Plot Playcard6.jpg|นาธาเนียล เรดดิง (Nathaniel Reading) ในขื่อคา
ไฟล์:Popish Plot Playcard7.jpg|เอ็ดมันด์ โคลมัน (Edward Colman]] เหยื่อของแผนพ็อพพิช
ไฟล์:Popish Plot Playcard8.jpg|การสังหารนักบวชเยซูอิดห้าคน]]



หมวดหมู่:กบฏ
หมวดหมู่:เหตุการณ์ในอังกฤษ
หมวดหมู่:พระเจ้าชาลส์ที่ 2 แห่งอังกฤษ
รูปสามเหลี่ยมมุมฉาก

**รูปสามเหลี่ยมมุมฉาก** () คือรูปสามเหลี่ยมที่มีด้านสองด้านตั้งฉากกันทำให้เกิดมุมฉาก ( รอบ หรือ 90 องศา) 

สามเหลี่ยมมุมฉากจะมีมุมหนึ่งที่มีขนาด 90 องศา และมุมอีกสองมุมรวมกันได้ 90 องศาเสมอ แต่ขนาดอาจแตกต่างกันได้ ด้านที่อยู่ตรงข้ามมุมฉากเรียกว่าด้านตรงข้ามมุมฉาก ซึ่งเป็นด้านที่ยาวที่สุดในรูปสามเหลี่ยมมุมฉาก ด้านอีกสองด้านเรียกว่าด้านประกอบมุมฉากหรือด้านประชิด

เราสามารถหาด้านหรือมุมที่หายไปของสามเหลี่ยมมุมฉากได้โดยใช้ตรีโกณมิติ, ทฤษฎีบทพีทาโกรัสหรือวิธีอื่น ๆ อีกมากมาย ในสามเหลี่ยมใด ๆ มุมทุกมุมรวมกันได้ 180 องศา

## อ้างอิง

## แหล่งข้อมูลอื่น

* 
* Advanced right triangle calculator

หมวดหมู่:ตรีโกณมิติ
หมวดหมู่:รูปสามเหลี่ยม
ตำบลหมอนนาง

**หมอนนาง** เป็นตำบลหนึ่งในอำเภอพนัสนิคม จังหวัดชลบุรี ตั้งอยู่ทางทิศใต้ของอำเภอพนัสนิคมลงมาเล็กน้อย มีพื้นที่ 32,600 ไร่ หรือมีพื้นที่ประมาณ 52.58 ตารางกิโลเมตร ห่างจากอำเภอพนัสนิคมเป็นระยะทาง 8 กิโลเมตร ตามเส้นทางถนนสายพนัสนิคม-หนองเสม็ด-บ่อทอง มีองค์กรปกครองส่วนท้องถิ่น คือ เทศบาลตำบลหมอนนาง ครอบคลุมพื้นที่ทั้งหมดของตำบล

## ประวัติ
จากตำนานที่เล่าขานกันมาของตำบลหมอนนางว่า มีอยู่ว่าสามีภรรยาคู่หนึ่งมีธิดารวมถึง 12 คน จนไม่สามารถเลี้ยงดูได้เพราะฐานะยากจนแร้นแค้นจึงจำตัดใจพาลูกทั้ง 12 คน ไปปล่อยในป่า เด็กหญิงทั้ง 12 คน เดินหลงเข้าไปในเมืองยักษ์แห่งหนึ่ง ยักษีเจ้าเมืองตนหนึ่งชื่อนางยักษ์สันธมารเกิดมีความเอ็นดูจึงทรงเลี้ยงเป็นพระธิดาบุญธรรม ต่อมาเมื่อพระธิดาทั้งหมดเจริญเติบโตขึ้นจึงรู้ความจริงว่าพระมารดาเลี้ยงของตนแท้จริงแล้วเป็นยักษี ก็เกิดความกลัวพากันหนีไปและได้พบกับเจ้าเมืองกุตารนคร คือ ท้าวรถสิทธิ์ และทรงได้โปรดให้เป็นพระมเหสีทั้ง 12 องค์ ฝ่ายนางยักษ์สันธมารทรงมีความแค้นใจมากจึงตามมาแปลงกายเป็นหญิงงามใช้เวทมนตร์เสน่ห์ให้ท้าวรถสิทธิ์ทรงหลงใหลและเชื่อฟังนางทุกอย่างและได้โปรดให้นางเป็นพระมเหสีอีกองค์ พระนางสันธมารทรงออกอุบายให้ท้าวรถสิทธิ์จับพระนางทั้ง 12 องค์ แล้วควักพระเนตรทั้ง 2 ข้างยกเว้นพระนางเภา เพื่อทำเป็นยามารักษาโรคของตน แล้วให้นำไปขังไว้ในถ้ำ พระนางทั้ง 12 องค์ทรงได้รับทุกขเวทนามาก ต่อมาสถานที่ตั้งแห่งนี้ทางราชการได้ตั้งชื่อว่า "ตำบลหมอนนาง" ตามลักษณะภายในถ้ำ คือ มีหมอนซึ่งเป็นก้อนหินขนาดใหญ่เรียงกันอยู่ 12 ก้อน ซึ่งเข้าใจว่าเป็นของพระนางทั้ง 12 องค์นั่นเอง

เทศบาลถูกจัดตั้งขึ้นตามพระราชกฤษฎีกาจัดตั้งเทศบาลตำบลหมอนนาง อำเภอพนัสนิคม จังหวัดชลบุรี

## ที่ตั้งและอาณาเขต
* **ทิศเหนือ** ติดต่อกับตำบลบ้านช้างและตำบลนามะตูมในอำเภอพนัสนิคม
* **ทิศตะวันออก** ติดต่อกับตำบลนาเริกในอำเภอพนัสนิคม ตำบลบ่อกวางทองในอำเภอบ่อทอง และตำบลท่าบุญมีในอำเภอเกาะจันทร์
* **ทิศใต้** ติดต่อกับตำบลหนองอิรุณในอำเภอบ้านบึง
* **ทิศตะวันตก** ติดต่อกับตำบลทุ่งขวางและตำบลนามะตูมในอำเภอพนัสนิคม

## เขตการปกครอง
ตำบลหมอนนางแบ่งเขตการปกครองออกเป็น 12 หมู่บ้าน และมี 16 ชุมชน ดังนี้คือ

* บ้านสวนใหม่
* บ้านหนองไทร
* บ้านหนองพร้าว
* บ้านทุ่งเหียง
* บ้านสวนมะลิ
* บ้านกิโลสอง
* บ้านเหนือ
* บ้านหนองยาง
* บ้านเนินโรงหีบ
* บ้านดงไม้ลาย
* บ้านหมอนนาง
* บ้านชุมแสง
* บ้านชุมแสงพัฒนา
* บ้านหนองผักบุ้งขัน
* บ้านหนองแหน
* บ้านหนองบัวป่า

## ประชากร
ตำบลหมอนนางมีประชากรทั้งสิ้นประมาณ 13,522 คน ซึ่งประกอบไปด้วยชน 3 เชื้อชาติ คือ ชาวไทย ชาวไทยเชื้อสายลาว และชาวไทยเชื้อสายจีน

## สถานศึกษา
* โรงเรียนทุ่งเหียงพิทยาคม
* โรงเรียนวัดชุมแสงศรีวนาราม
* โรงเรียนวัดทุ่งเหียง
* โรงเรียนบ้านหนองพรหม
* โรงเรียนบ้านหนองยาง
* โรงเรียนชุมชนบ้านตลาดทุ่งเหียง

## สาธารณสุข
สถานีอนามัยประจำตำบลและหมู่บ้าน 2 แห่ง ได้แก่ สถานีอนามัยตำบลหมอนนาง และสถานีอนามัยบ้านหนองไทร 

## ศาสนสถาน
* วัดชุมแสงศรีวนาราม 
* วัดทุ่งเหียง
* วัดหมอนนาง
* วัดหนองไทร
* มัสยิดนูรุ้ลฮิดายะห์
* มัสยิดอัลอิตติฮาดิยะห์

## อ้างอิง

## แหล่งข้อมูลอื่น
* เว็บไซต์เทศบาลตำบลหมอนนาง

หมอนนาง
หมอนนาง
หมอนนาง
ละครโทรทัศน์ของสถานีโทรทัศน์ฟูจิ

ละครโทรท้ศน์ที่ออกอากาศทางสถานีโทรท้ศน์ฟูจิ แบ่งออกตามวันที่ออกอากาศ และลักษณะของละคร ดังนี้
*แบ่งตามลักษณะของละคร
**ละครเรื่องยาว
**ละครพิเศษ
**ละครที่นำกลับมาออกอากาศซ้ำ (รีรัน)

*แบ่งตามวันที่ออกอากาศ
*#ละครภาคกลางวัน
*#ละครภาคค่ำ
*#*ละครวันจันทร์ เวลา 21:00 น.
*#*ละครวันอังคาร เวลา 21:00 น.
*#*ละครวันอังคาร เวลา 22:00 น.
*#*ละครวันพฤหัสบดี เวลา 22:00 น.
*#*ละครวันเสาร์ เวลา 23:00 น.

*
มิคาเอล เอสเซียง

**มิคาเอล เอสเซียง** (; เกิด 3 ธันวาคม ค.ศ. 1982) เป็นนักฟุตบอล​ชาวกานา ตำแหน่งกองกลาง ปัจจุบันเล่นให้กับสโมสรแซเบล​ ในอาร์เซอไบจานพรีเมียร์ลีก

เอสเซียงเป็นนักฟุตบอลระดับเยาวชนของสโมสรลิเบอร์ตี โปรเฟสชันนัล​ส์ ในประเทศกานา​ ต่อมาใน ​ค.ศ.​ 2000 เขาย้ายมาที่ฝรั่งเศสเพื่อร่วมทีมบาสเตีย

## ประวัติ
**มิคาเอล เอสเซียง**เกิดวันที่ 3 ธันวาคม ค.ศ. 1982 มีส่วนสูง ประมาณ 177 เซนติเมตร น้ำหนัก 85.35 กิโลกรัมด้วยความเป็นนักฟุตบอลที่วิ่งไม่รู้จักเหน็ดเหนื่อยจึงมีฉายาว่า **Bison** (ควายป่า) เอสเซียงเติบในกรุงอักกรา เมืองหลวงของกานา ซึ่งเป็นเมืองเดียวกับมาร์แซล เดอซายี และเริ่มต้นเล่นฟุตบอลให้กับทีมเยาวชนทีมชาติกานา ชุดอายุไม่เกิน 17 ปี และได้แชมป์ U-17 ปีของทวีปแอฟริกาใต้  เข้าร่วมแข่งขันฟุตบอลเยาวชนโลก U-17 ได้อันดับ 3  และได้เริ่มอาชีพกับสโมสรลิเบอร์ตี้ โปรเฟสชั่นนัลส์ ในประเทศกานา

ด้วยความโดดเด่นในความสามารถ ทำให้สโมสรแมนยูฯ เรียกไปทดสอบฝีเท้า แต่สุดท้ายได้ย้ายมาค้าแข้งกับสโมสรฟุตบอลบัสตียา ในฝรั่งเศส และพาบัสตียาทะลุถึงรอบชิงชนะเลิศเฟรนช์คัพ ในปี 2002 และก็ย้ายไปอยู่กับทีมออแล็งปิกลียอแนแชมป์ลีกด้วยค่าตัว 7.8 ล้านยูโรและได้แชมป์ลีกเอิง ของฝรั่งเศสกับลียง  2 ปีติดต่อกัน (2003-2004 และ 2004-2005) และในฤดูกาล 2004-2005 และได้รับการโหวตให้เป็นนักฟุตบอลยอดเยี่ยมของลีกเอิง

**2005-2006**
เอสเชียง ย้ายจากลียง มาเชลซี ด้วยค่าตัว 24.5 ล้านปอนด์ ถือว่าเป็นนักเตะแอฟริกาที่มีค่าตัวสูงที่สุดในยุดนั้น และก็ทำผลงานในตำแหน่งกองกลางตัวรับได้อย่างดี ลงเล่นพรีเมียร์ลีกเป็นตัวจริงนัดแรกในเกมพบกับอาร์เซนอล ลงเล่นในลีก 27 (4) นัด ทำได้ 2 ประตู

**2006-2007**
ประตูแห่งความทรงจำ เมื่อลูกยิงของเขาเป็นประตูตีเสมออาร์เซนอล ในเดือนธันวาคม ซึ่งลูกยิงนี้ถูกโหวดเป็นประตูแห่งฤดูกาลของเชลซีเลยทีเดียว และอีกครั้งหนึ่งในการทำประตูจากลูกยิงมุมแคบ ในเกมพบกับบาเลนเซีย ยูฟ่าแชมเปี้ยนลีก ทำให้เชลซี ได้ผ่านเข้าสู่รอบรองชนะเลิศต่อไป ฤดูกาลนี้ลงเล่นในลีก 33 นัดทำได้ 2 ประตู เอฟเอคัพ 4 (1) นัดทำได้ 1 ประตู ลีกคัพ 6 นัด 1 ประตู ยูฟ่าแชมเปี้ยนลีก 10 นัด

**2007-2008**
เป็นปีที่เอสเซียงยังมีฟอร์มโดดเด่น ถึงจะเล่นเป็นกองกลางตัวรับก็จริงแต่ก็ชอบขึ้นมาเติมเกมบ่อยครั้ง และทำประตูสำคัญๆ ได้เสมอ ฤดูกาลนี้ เอสเซียงได้ลงเล่นในลีก 23 (4) นัดทำได้ 6 ประตู เอฟเอคัพ 1 (1) นัด ลีกคัพ 3 (1) ยูฟ่าแชมเปียนส์ลีก 11 (1) นัดและรอบชิงชนะเลิศเกมยูฟ่าแชมเปี้ยนลีก เขาลงเล่นในตำแหน่งแบ๊คขวา

**2008-2009**
ฤดูกาลนี้เอสเซียงโชคร้าย ได้รับการบาดเจ็บต้องพักรักษาตัวยาวหลายเดือน ทำให้หมดโอกาสได้ช่วยทีม

## เกียรติประวัติ
* แชมป์ U-17 ทวีปแอฟริกา 
* อันดับ 3 U-17 เยาวชนโลก
* แชมป์ลีกเอิง ฝรั่งเศส ฤดูกาล 2003-2004, 2004-2005
* แชมป์พรีเมียร์ลีก ฤดูกาล 2005-2006, 2009-2010 
* แชมป์เอฟเอคัพ ฤดูกาล 2007, 2010 , 2011
* รองแชมป์ยูฟ่าแชมเปียนส์ลีก ฤดูกาล 2007-2008
* แชมป์ยูฟ่าแชมเปียนส์ลีก ฤดูกาล 2011-2012

## อ้างอิง

## แหล่งข้อมูลอื่น

* 
* Premier League Profile 
* 
* 

หมวดหมู่:นักฟุตบอลชาวกานา
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลปานาซีไนโกส
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลีกเอิง
หมวดหมู่:กองกลางฟุตบอล
หมวดหมู่:บุคคลจากอักกรา
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
ราชวงศ์ซิน

**ราชวงศ์ซิน** () ถูกสถาปนาโดย จักรพรรดิซินเกาจู่ หรือ หวังหมั่ง (พ.ศ. 543 - 567) ซึ่งสืบเชื้อสายจากขุนนางสกุลหวังในรัชสมัย จักรพรรดิฮั่นเฉิงตี้ เมื่อจักรพรรดิหยูจื่ออิงจักรพรรดิองค์ที่ 12 องค์สุดท้ายแห่ง ราชวงศ์ฮั่นตะวันตก ขึ้นครองราชย์ด้วยพระชนม์เพียง 7 พรรษา หวังหมั่งในฐานะ อัครมหาเสนาบดี จึงใช้โอกาสนี้ปลดหยูจื่ออิงออกจากราชสมบัติและสถาปนาตนเองขึ้นเป็นจักรพรรดิซินเกาจู่

ตลอดรัชกาลเป็นรัชกาลที่อ่อนแอและเหี้ยมโหด เมื่อซินเกาจู่สวรรรคตลงในปี ค.ศ. 24 (พ.ศ. 567) จึงเกิดกบฏต่างๆมากมายและ หลิวซิ่ว ราชนิกูลองค์หนึ่ง สามารถรบเอาชนะคู่แข่งได้และสถาปนาพระองค์เป็น จักรพรรดิฮั่นกวงตี้ ปฐมจักรพรรดิแห่ง ราชวงศ์ฮั่นตะวันออก และทรงย้ายเมืองหลวงจาก ฉางอัน มาสู่ ลั่วหยาง จึงทำให้ราชวงศ์ซินที่ปกครองจีนเป็นเวลา 16 ปีล่มสลายลง

ซิน
หมวดหมู่:ราชวงศ์ซิน
มุมภายในและมุมภายนอก

thumb|300px|right|มุมภายในและมุมภายนอก
ในเรขาคณิต **มุมภายใน** คือมุมที่เกิดจากด้านสองด้านที่มีจุดปลายข้างหนึ่งร่วมกัน ภายในรูปหลายเหลี่ยมเชิงเดียว ซึ่งรูปหลายเหลี่ยมเชิงเดียวนี้จะมีมุมภายในหนึ่งมุมต่อหนึ่งจุดยอด

ถ้าหากมุมภายในทุกมุมของรูปหลายเหลี่ยมมีขนาดน้อยกว่า 180° กากรูปหลายเหลี่ยมนูน (convex polygon)

ในทางตรงข้าม **มุมภายนอก** คือมุมที่เกิดจากด้านหนึ่งของรูปหลายเหลี่ยมเชิงเดียว กับเส้นตรงที่ลากต่อไปจากด้านที่อยู่ติดกัน

มุมภายในกับมุมภายนอกที่อยู่บนจุดยอดเดียวกันจะรวมกันได้ 180°

## การคำนวณ
ผลบวกของขนาดของมุมภายในของรูปหลายเหลี่ยมเชิงเดียว สามารถคำนวณโดยใช้สูตร 180(n-2) เมื่อ *n* แทนจำนวนด้านของรูปหลายเหลี่ยม ถ้ารูปนี้เป็นรูปหลายเหลี่ยมปรกติ หรือรูปหลายเหลี่ยมมุมเท่า เมื่อนำผลบวกมาหารด้วย *n* จะได้ขนาดของมุมที่เท่ากันแต่ละมุม

## แหล่งข้อมูลอื่น
* Internal angles of a triangle and External angles of a triangle With interactive animation
* Angle definition pages with interactive applets that are also useful in a classroom setting. Math Open Reference

หมวดหมู่:มุม
หมวดหมู่:เรขาคณิตบนระนาบยุคลิด
หมวดหมู่:เรขาคณิตมูลฐาน
จื่ออิง

**อิ๋ง จื่ออิง** รู้จักกันในพระนาม **พระเจ้าฉินจื่ออิง** (; สวรรคต  มกราคม 206&thinsp;ปีก่อน ค.ศ.) เป็นผู้ปกครององค์ที่สามและองค์สุดท้ายในราชวงศ์ฉินของจีน พระองค์ปกครองจักรวรรดิฉินที่แตกแยกเป็นเวลา 46 วัน ตั้งแต่กลางเดือนตุลาคมถึงต้นเดือนธันวาคม 207 ปีก่อน ค.ศ. โดยปกครองเป็นพระมหากษัตริย์แทนที่จะเป็นจักรพรรดิเหมือนองค์ก่อนหน้า แหล่งข้อมูลบางส่วนเรียกขานพระองค์ด้วยพระสมัญญานามว่า **ฉินชางตี้** () แม้ว่าราชวงศ์ฉินยกเลิกธรรมเนียมการตั้งพระสมัญญานามแก่พระเจ้าแผ่นดินที่สวรรคตแล้ว

## อัตลักษณ์

ยังไม่มีข้อสรุปที่แน่ชัดว่าความสัมพันธ์ของจื่ออิงกับราชวงศ์ฉินนั้นเป็นอย่างไร

พระองค์ได้รับการกล่าวถึงในบันทึกประวัติศาสตร์เป็น:
#พระราชโอรสในพระเชษฐาของฉินเอ้อร์ชื่อ (ซึ่งตามอรรถาธิบายของเหยียน ชือกู่ คือฝูซู);
#พระเชษฐาของฉินเอ้อร์ชื่อ;
#พระอนุชาของฉินฉื่อหฺวาง; หรือ
#พระราชโอรสในพระอนุชาของฉินฉื่อหฺวาง

แม้ว่า*[[ฉื่อจี้]]*ของซือหม่า เชียนไม่ได้ระบุพระชนมพรรษาของจื่ออิง แต่ก็บ่งชี้ว่าพระองค์มีพระโอรสอย่างน้อยสองพระองค์ ซึ่งเขาได้ปรึกษาหารือกับพระโอรสเหล่านั้น

## พระชนม์ชีพ
เจ้าเกา มหาขันทีผู้ทรงอิทธิพลในราชสำนักฉิน ได้แต่งตั้งพระองค์เป็นจักรพรรดิ หลังจากการปลงพระชนม์จักรพรรดิฉินที่ 2 (หูไห่) พระราชกรณียกิจแรกของพระองค์ คือทรงสั่งประหารชีวิตเจ้าเกาแต่หลังจากนั้นมิได้ทรงปฏิบัติพระราชกรณียกิจอันใดอีกเลย จนเมื่อ หลิวปัง เข้ายึดนครหลวงเสียนหยางได้ พระองค์จึงประกาศสละราชสมบัติและถูกปลงพระชนม์โดยเซี่ยงอวี่ทำให้ราชวงศ์ฉินล่มสลายลงในที่สุด

## หมายเหตุ

## อ้างอิง

หมวดหมู่:จักรพรรดิราชวงศ์ฉิน
หมวดหมู่:จิ๋นซีฮ่องเต้
ฉินเอ้อร์ชื่อ

**ฉินเอ้อร์ชื่อ** (; 230–207 ปีก่อนคริสตกาล) เป็นจักรพรรดิแห่งจักรวรรดิจีน โดยเป็นจักรพรรดิพระองค์ที่สองของราชวงศ์ฉิน เสวยราชย์ช่วง 210–207 ปีก่อนคริสตกาล พระองค์เป็นพระโอรสของจิ๋นซีฮ่องเต้ จักรพรรดิพระองค์แรกของราชวงศ์ฉิน พระองค์มีพระนามเดิมว่า **หูไห่** (胡亥) ทรงขึ้นครองราชย์จากการสนับสนุนของเสนาบดีหลี่ ซือ (李斯) และจ้าว เกา (趙高) โดยข้ามฝูซู (扶蘇) พระเชษฐาของพระองค์ซึ่งเป็นรัชทายาท เมื่อพระองค์ทรงขึ้นครองราชย์แล้ว ทั้งเจ้าชายฝูซู และขุนศึกเหมิง เถียน (蒙恬) ถูกประหารตามคำสั่งของหลี่ ซือ กับจ้าว เกา แต่บทบาทของพระองค์ในเรื่องนี้ยังไม่แน่ชัดและเป็นที่ถกเถียง พระองค์เป็นผู้ปกครองที่อ่อนแอ ทำให้ทั้งรัชกาลอยู่ภายใต้ความครอบงำของจ้าว เกา ผู้ซึ่งสุดท้ายแล้วได้บีบให้พระองค์ปลงพระชนม์พระองค์เอง ในเวลาสวรรคตนั้น อำนาจของราชวงศ์ฉินเสื่อมถอยมากถึงขนาดที่จื่ออิง (子嬰) ผู้สืบราชสมบัติต่อ มีสถานะเพียง *[[หวัง]]* (王) มิใช่ *[[หฺวังตี้]]* (皇帝)

## อ้างอิง

## บรรณานุกรม

* 
* 
* 

ฉินที่ 2
หมวดหมู่:จิ๋นซีฮ่องเต้
หมวดหมู่:ชาวจีนที่ถูกบังคับให้ฆ่าตัวตาย
จักรพรรดิถังเกาจู่

**สมเด็จพระจักรพรรดิถังเกาจู่** () มีพระนามเดิมว่า หลี่ยวน (李淵) ประสูติเมื่อปี พ.ศ. 1109 (ค.ศ. 566) เมื่อราชวงศ์สุย (ค.ศ. 581 - ค.ศ. 618) ล่มสลายลง หลี่ยวนซึ่งเป็นขุนนางผู้ดูแลเขตไท่หยวนทางตะวันตกเฉียงเหนือของประเทศได้จัดตั้งกองทัพขึ้นมาโดยได้เงินสนับสนุนจากพ่อค้าไม้แซ่อู่ (พระบิดาของจักรพรรดินีอู่) สามารถเข้ายึดครองนครฉางอันเป็นฐานที่มั่น และสถาปนาตนเองขึ้นเป็นจักรพรรดิถังเกาจู่  ปฐมจักรพรรดิแห่งราชวงศ์ถังเมื่อพระชนม์ได้ 52 พรรษา

ถังเกาจู่ ทรงมีโอรส 4 พระองค์คือ หลี่จินเฉิง, หลี่ซื่อหมิน, หลี่หลงจี่, หลี่หยวนป้า (เสียชีวิตในการรบก่อนก่อตั้งราชวงศ์ถัง) แต่มิได้สถาปนารัชทายาท โอรสทั้งสามจึงรบราฆ่าฟันกันเอง องค์ชายรองหลี่ซื่อหมินได้ชัยชนะและบังคับให้พระราชบิดาตั้งพระองค์เป็นรัชทายาท ต่อมาในปี ค.ศ. 627 (พ.ศ. 1170) ทรงสละราชสมบัติให้รัชทายาทหลี่ซื่อหมินขึ้นครองราชย์เป็นจักรพรรดิถังไท่จง จักรพรรดิถังเกาจู่สวรรคตลงเมื่อปี ค.ศ. 635 (พ.ศ. 1178) ในรัชสมัยจักรพรรดิถังไท่จงขณะพระชนม์ได้ 69 พรรษา 

เกาจู่
ถ
หมวดหมู่:พระมหากษัตริย์ผู้ทรงก่อตั้ง
ละครโทรทัศน์ของสถานีทีวีอาซาฮิ

ละครโทรท้ศน์ที่ออกอากาศทางสถานีโทรท้ศน์ TV Asahi แบ่งออกตามวันที่ออกอากาศ ดังนี้
*ละครวันพุธ เวลา 21:00 น.
*ละครวันพฤหัสบดี เวลา 20:00 น.
*ละครวันพฤหัสบดี เวลา 21:00 น.
*ละครวันศุกร์ เวลา 21:00 น.
*ละครวันศุกร์ เวลา 23:00 น.

หมวดหมู่:ละครโทรทัศน์ของสถานีทีวีอาซาฮิ
มาสค์ไรเดอร์ G

**มาสค์ไรเดอร์ G** () เป็นภาพยนตร์ตอนพิเศษที่ออกเฉพาะทางโทรทัศน์ของซีรีส์มาสค์ไรเดอร์โดยเป็นการร่วมมือระหว่างบริษัท โตเอะ และสถานีโทรทัศน์ ทีวีอาซาฮี โดยจัดเป็นครบรอบ 50 ปีของสถานีฯและร่วมมือกับวง SMAP ในรายการ SMAStationโดยออกอากาศวันที่ 31 มกราคม ค.ศ. 2009

## เนื้อเรื่อง
องค์กร Shade ได้เข้ายึดสถานีโทรทัศน์ทีวี อาซาฮีในวันงานฉลองครบ 50 ปีเพื่อที่จะต่อรองกับรัฐบาลให้ปล่อยตัวผู้นำกลุ่มมนุษย์ของพวกเขา โดยมีผู้คนที่มาร่วมงานฉลองกับสถานีมากมายหลายร้อยคนเป็นตัวประกันใครที่ขัดขืนจะถูกสังหารอย่างเลือดเย็น ในขณะเดียวกันที่ห้องส่งของสถานี "เฮียวงะ เอริ"  ผู้มีความรู้เกี่ยวกับไวน์เป็นพิเศษ ได้ถูกเชิญมาให้ความรู้เกี่ยวกับเรื่องไวน์เพื่อให้เข้ากับงานฉลองของสถานี พร้อมกับคนอื่นๆในห้องส่งถูกจับกุมตัวทันทีโดยองค์กร Shadeซึ่งในขณะนั้นกำลังออกอากาศสดไปทั่วประเทศ  หนึ่งในทีมขององค์กร Shade ได้ขู่บังคับให้ตากล้องถ่ายทอดสดต่อไปและได้เรียกใครอีกคนในทีมออกมาทำหน้าที่เจราจากับรัฐบาลผ่านสถานีโทรทัศน์ทีวี อาซาฮี เขาคือ "Number 5" 

เอริถึงกับผงะเมื่อเห็นคนรักเก่าของเขาที่หายตัวไปอย่างไร้ร่องรอย ตั้งแต่เมื่อ 3 ปีก่อนพร้อมเอ่ยชื่อของผู้ชายคนนั้นออกมา "โกโร่" Number 5 กล่าวกับรัฐบาลว่าให้ปล่อยตัวผู้นำของเขา ถ้าไม่เช่นนั้นเขาจะทำการสังหารหมู่ตัวประกันเสีย เมื่อเอริได้ยินดังนั้นก็ตกใจในความเปลี่ยนแปลงของโกโร่ จึงได้ต่อว่าโกโร่ต่างๆนาๆ ส่วนตัว Number 5 เองก็พอจะนึกอะไรออกได้บ้าง แต่เพราะถูกลบความทรงจำไปตั้งแต่ตอนโดนดัดแปลงแล้วจึงทำให้นึกอะไรไม่ค่อยได้มาก และขณะที่ทุกคนกำลังจะถูกควบคุมตัวไปที่อื่นนั่นเอง Number 5 สดุดตากับขวดไวน์ที่วางอยู่มิกิที่กำลังจะถูกควบคุมตัวไปรวมกับคนอื่นจึงตะโกนบอกเขาว่า"จงชิมมันสิโกโร่" Number 5 จึงยกแก้วไวน์ขึ้นดื่มด้วยความลังเล หลังจาที่ได้ชิมไวน์แล้ว โกโร่จึงจำทุกอย่างได้และนาทีแห่งการกอบกู้สถานการณ์จึงเริ่มขึ้น..

## ตัวละคร
:**มาสค์ไรเดอร์ G** ( 仮面ライダーG) / **Number 5** / **โกโร่** (吾郎) (แสดงโดย อินางาคิ โกโร่)
:ชายหนุ่มหายสาบสูญไปร่วม 3 ปี หลังจากคืนคริสต์มาส ได้กลายเป็นเป็น1ในสมาชิกขององค์กร Shade โกโร่ถูกจับไปเป็นมนุษย์ดัดแปลงพิเศษ และเปลี่ยนชื่อเป็น *Number 5* ภายหลังได้ความทรงจำเมื่อครั้งยังเป็นมนุษย์ธรรมดาโดยการชิมไวน์เลิศรสที่มิกินำติดตัวมา
:โกโร่ สามารถแปลงร่างเป็นมาสค์ไรเดอร์ G ได้ด้วยเข็มขัดรูปทรงที่เปิดขวดไวน์ มีอาวุธเป็นฝาเปิดไวน์ และลูกเตะ สวิงค์ ไรเดอร์ คิ๊ก (スワリング・ライダーキック) 
:**เฮียวงะ เอริ** (日向 惠理)
:คนรักของโกโร่ มีความรู้เกี่ยวกับไวน์เป็นพิเศษ 
:เอริ มีพลังพิเศษในการเรียกมาสค์ไรเดอร์จากมิติทั้ง 9 เพื่อมาช่วยเหลือโกโร่ในขณะที่โกโร่กำลังตกอยู่ในอันตราย
:**ฟิโรคิเซร่าเวิร์ม** (フィロキセラワーム ) /**โอดะ ไดโด** (織田 大道)
:**โทคุงาวะ เซย์ซัน** (徳川 清山)
### แขกรับเชิญ
:**มาสค์ไรเดอร์ดีเคด** / **คาโดยะ สึคาสะ** (門矢 士) พากย์โดย อิโนอุเอะ มาซาฮิโระ (井上 正大)
:เดินทางมายังมิติที่ 10 (โลกของ G) พร้อมกับเฮย์เซย์ไรเดอร์ยุค (มาสค์ไรเดอร์ ยุค2000) เพื่อมาให้กำลังใจแก่ไรเดอร์ G โดยเฉพาะ
:**มาสค์ไรเดอร์คูกะ** / **โอโนเดระ ยูสุเกะ** พากย์โดย มุไร ริวตะ ( 村井良大 )
:เดินทางมาพร้อมกับมาสค์ไรเดอร์ยุคเฮย์เซย์ เพื่อมาให้กำลังใจแด่ไรเดอร์ G

## แหล่งข้อมูลอื่น
*เว็บ TV Asahi ฉลองครบรอบ50ปี 
*SmaSTAION

G
หมวดหมู่:โทคุซัทสึข้ามฝั่ง
หมวดหมู่:รายการโทรทัศน์ชุดมาสค์ไรเดอร์
การลบภาพบางส่วน

**การลบภาพบางส่วน (subtraction) ** วิธีการลบรอยภาพของส่วนที่ไม่ต้องการออกจากภาพรังสี ให้เหลืออยู่เฉพาะส่วนที่ต้องการเท่านั้นจึงทำให้สามารถวินิจฉัยภาพได้ชัดเจนและถูกต้องมากขึ้น

การตรวจเกี่ยวกับเส้นเลือด (Angiographic examination) ซึ่งทำได้โดยการฉีดสารทึบรังสีเข้าไปในเส้นเลือดและถ่ายภาพรังสีนั้น ในบางครั้งจะเห็นภาพของเส้นเลือดไม่ชัดเจนเนื่องจากมีโครงสร้างอื่นๆ เช่น กระดูกและเนื้อเยื่อ ซ้อนทับกันอยู่ ตัวอย่างเช่น เส้นเลือดที่ไปเลี้ยงสมองซึ่งอยู่ในบริเวณฐานของกะโหลกศีรษะจะถูกบังโดยกระดูกและเนื้อเยื่อของลำคอ และทรวงอกส่วนต้น ดังนั้นจึงจำเป็นต้องหาวิธีการทำให้ส่วนที่เราไม่ต้องการดูถูกลบหรือหายไปจากภาพ วิธีดังกล่าวนี้เรียกว่า “Subtraction”

หมวดหมู่:รังสีวิทยา